smcproject/ml-wiki-sentences huggingface dataset:
മാന്റേഗ്നയുടെ വെങ്കല ഫ്രെയിമിന് പകരം ഒരു പരേപ്പ് ഉപയോഗിച്ച് ബെല്ലിനി, കഥാപാത്രങ്ങളെ നിരീക്ഷകനോട് കൂടുതൽ അടുപ്പിക്കുകയും അവരുടെ ദീപ്തിവലയം ഒഴിവാക്കുകയും ചെയ്തിരിക്കുന്നു.
അദ്ദേഹത്തിന്റെ പിതാവ് ജാക്കോപോ ബെല്ലിനി, സഹോദരൻ ജെന്റൈൽ ബെല്ലിനി (അദ്ദേഹത്തിന്റെ ജീവിതകാലത്ത് ജിയോവാനിയേക്കാൾ കൂടുതൽ ബഹുമാനിക്കപ്പെട്ടിരുന്നു. ), ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നിവയായിരുന്ന ആൻഡ്രിയ മാന്റെഗ്ന അദ്ദേഹത്തിന്റെ സഹോദരൻ ആയിരുന്നു.
അവലംബം ഇതും കാണുക പ്രെസെന്റേഷൻ അറ്റ് ദ ടെമ്പിൾ (മാന്റെഗ്ന) ഉറവിടങ്ങൾ
ഫോർട്ടിനെറ്റ് ഇംഗ്ലീഷ് വിലാസം https://ml.wikipedia.org/wiki/Fortinet
ഒരു അമേരിക്കൻ ബഹുരാഷ്ട്ര കോർപ്പറേഷനാണ് ഫോർട്ടിനെറ്റ് .
കാലിഫോർണിയയിലെ സണ്ണിവെയ്‌ലിലാണ് ഈ കമ്പനിയുടെ ആസ്ഥാനം.
സൈബർ സുരക്ഷാ സോഫ്റ്റ്‌വെയറുകൾ, ഉപകരണങ്ങൾ (ഫയർവാൾ, ആന്റി-വൈറസ് തുടങ്ങിയവ) എന്നിവയുടെ നിർമ്മാണത്തിലാണ് ഫോർട്ടിനെറ്റ് ശ്രദ്ധ കേന്ദ്രീകരിച്ചിരിക്കുന്നത്.
റവന്യൂ അടിസ്ഥാനത്തിൽ നാലാമത്തെ വലിയ നെറ്റ്‌വർക്ക് സുരക്ഷാ കമ്പനിയാണ് ഫോർട്ടിനെറ്റ്.
2000-ൽ സഹോദരങ്ങളായ കെൻ, മൈക്കൽ സീ എന്നിവർ ചേർന്നാണ് ഫോർട്ടിനെറ്റ് രൂപീകരിച്ചത്.
2004 $93 മില്യണോളം മൂല്യം വളരുകയും പുതിയ പത്ത് ഫോർട്ടിഗേറ്റ് ഉപകരണങ്ങൾ വിപണിയിൽ അവതരിപ്പിക്കുകയും ചെയ്തിരുന്നു.
ഇതേ വർഷം പേറ്റന്റ് സംബന്ധിയായ തർക്കത്താൽ ഈ കമ്പനിയും ട്രെന്റ് മൈക്രോ എന്ന മൈക്രോ കമ്പനിയുമായി നിയമപ്രശ്നങ്ങൾ ആരംഭിച്ചു.
2009 പൊതു കമ്പനിയായി മാറുകയും $156 മില്യണായി മൂല്യം ഉയരുകയും ചെയ്തു.
വയർലെസ് ആക്സസ് പോയിന്റ്, സാന്റ്ബോക്സിങ്, മെസേജിങ് സുരക്ഷ തുടങ്ങിയ പുതിയ സംവിധാനങ്ങളും 2000-ങ്ങളിൽ ഫോർട്ടിനെറ്റ് അവതരിപ്പിച്ചിട്ടുണ്ട്.
ചരിത്രം ആരംഭ കാലം
2000-ൽ കാലിഫോർണിയയിലെ സണ്ണിവെ‌യ്‌ലിൽ കെൻ, മൈക്കൽ സീ എന്നീ സഹോദരങ്ങൾ ചേർന്നാണ് ഫോർട്ടിനെറ്റ് സ്ഥാപിച്ചത്.
ഫോർട്ടിനെറ്റിന്റെ സ്ഥാപകർ ഇതിനുമുമ്പ് യഥാക്രമം നെറ്റ്സ്ക്രീൻ, സെർവ്ഗേറ്റ് എന്നീ കമ്പനികളിൽ ഉദ്യോഗസ്ഥരായിരുന്നു.
രൂപീകരിച്ച സമയം ആപ്ലിഗേഷൻ എന്നാ​ണ് നാമകരണം ചെയ്തതെങ്കിലും പിന്നീട് ആപ്പ്സെക്യൂർ എന്നും തുടർന്ന് ഫോർട്ടിനെറ്റ് എന്നും നാമകരണം ചെയ്യപ്പെട്ടു.
ഫോർട്ടിഫൈഡ് നെറ്റവർക്ക്സ് എന്നതിന്റെ ചുരുക്കപ്പേരാണ് ഫോർട്ടിനെറ്റ്.
2 വർഷങ്ങൾ നീണ്ട ഗവേഷണങ്ങൾക്കും പഠനങ്ങൾക്കും ശേഷം 2002-ലാണ് കമ്പനി തങ്ങളുടെ ആദ്യത്തെ ഉൽപ്പന്നം പുറത്തിറക്കിയത്.
2000 മുതൽ 2003 വരെയുള്ള സ്വകാര്യ നിക്ഷേപങ്ങളാൽ $13 മില്യൺ മൂല്യമുണ്ടായി.
2003 ഓഗസ്റ്റിൽ ഇത് $30 മില്യണായും 2004 മാർച്ചിൽ $50 മില്യണായും ഉയർന്നു.
2002 മുതൽ 2003 വരെയുള്ള സമയങ്ങളിൽ ഫോർട്ടിനെറ്റിന്റെ റവന്യൂ പത്തിരട്ടിയായി ഉയർന്നു.
2003 ഓഗസ്റ്റിൽ ആദ്യത്തെ ചാനൽ പ്രോഗ്രാം ആരംഭിച്ചു.
2003 ഡിസംബറിൽ വെസ്റ്റ്കോൺ കാനഡ എന്ന കമ്പനി ഫോർട്ടിനെറ്റിന്റെ ഉൽപ്പന്നങ്ങളുടെ വിൽപ്പന കാനഡയിൽ ആരംഭിച്ചു.
തുടർന്ന് 2004 ഫെബ്രുവരിയിൽ യുണൈറ്റഡ് കിങ്‍ഡത്തിൽ നോർവുഡ് ആദം എന്ന കമ്പനിയും വിൽപ്പന ആരംഭിച്ചു.
2006 ജനുവരിയിൽ "SOC in a BOX" എന്ന പേരിൽ പുനർ വിൽപ്പനയ്ക്കായുള്ള പദ്ധതി ഫോർട്ടിനെറ്റ് ആവിഷ്കരിച്ചിരുന്നു.
2004-ഓടെ കമ്പനി, ഏഷ്യയിലും യൂറോപ്പിലും വടക്കേ അമേരിക്കയിലും ഓഫീസുകൾ ആരംഭിച്ചു.
2005 ഒക്ടോബറിൽ നടന്ന പഠനത്തിലൂടെ ഓപ്പൺനെറ്റ്, ഫോർട്ടിനെറ്റിന്റെ ഉപകരണങ്ങളും സംവിധാനങ്ങളും മ്യാന്മറിൽ ഇന്റർനെറ്റ് സെൻസർഷിപ്പിനായി ഉപയോഗിക്കുന്നുണ്ടെന്ന് തിരിച്ചറിഞ്ഞു.
നിയമ പ്രശ്നങ്ങൾ
ജർമനിയിലെ gpl-violations.orgലെ ലിനക്സ് പ്രോഗ്രാമർ, ഗ്നു ജനറൽ പബ്ലിക് ലൈസൻസിലുള്ള ലിനക്സ് കേർണലുകൾ ഉപയോഗിച്ചിട്ടുണ്ടെന്നും ഇത് മറച്ചുവയ്ക്കാനായി എൻക്രിപ്ഷൻ ഉപയോഗിച്ചിട്ടുണ്ടെന്നും വാദിച്ച് ഫോർട്ടിനെറ്റിന്റെ യുണൈറ്റഡ് കിങ്ഡത്തിലെ അനുബന്ധ ഓഫീസിനെതിരെ പരാതി നൽകി.
ഈ ലൈസൻസിന്റെ വ്യവസ്ഥകൾ പ്രകാരം സോഴ്സ് കോഡ് വെളിപ്പെടുത്തേണ്ടതായി‌രുന്നു.
ആ മാസം ഫോർട്ടിനെറ്റ്, ജി.പി.എൽ ലൈസൻസിലുള്ള ഭാഗങ്ങൾ ഉപയോഗിച്ചിട്ടുണ്ടെന്ന് സമ്മതിക്കുകയും തുടർന്ന് ആവശ്യപ്രകാരം കോഡുകളിൽ മാറ്റം വരുത്തി നിയമ പ്രശ്നം അവസാനിപ്പിക്കുകയും ചെയ്തു.
2004 മേയിൽ, ട്രെന്റ് മൈക്രോ എന്ന കമ്പനി ഫോർട്ടിനെറ്റിനെതിരെ പരാതി നൽകിയിരുന്നു.
ട്രെന്റ് മൈക്രോയ്ക്ക് പേറ്റന്റുള്ള സംവിധാനങ്ങൾ ഫോർട്ടിനെറ്റിന്റെ ആന്റി-വൈറസ് സംവിധാനത്തിൽ ഉപയോഗിച്ചതിനായിരുന്നു പരാതി.
ആ വർഷം ഓഗസ്റ്റിൽ അന്താരാഷ്ട്ര ട്രേഡ് കമ്മീഷൻ ബാധിതമായ ഉൽപ്പന്നങ്ങളുടെ വിൽപ്പന നിരോധിച്ചുകൊണ്ട് ഉത്തരവിറക്കി.
വെളിപ്പെടുത്തിയിട്ടില്ലാത്ത വ്യവസ്ഥകളുടെ അടിസ്ഥാനത്തിൽ ഫോർട്ടിനെറ്റും ട്രെന്റ് മൈക്രോയും കരാറിലേർപ്പെടുകയും ഫോർട്ടിനെറ്റിന്റെ ആന്റിവൈറസ് ഉൽപ്പന്നങ്ങൾ പരിഷ്കരിച്ചു.
ഏതാനും വർഷങ്ങൾക്കു ശേഷം, അന്താരാഷ്ട്ര ട്രേഡ് കമ്മീഷൻ മറ്റൊരു കേസ് സംബന്ധമായ പറഞ്ഞ അഭിപ്രായത്തിൽ, ട്രെന്റ് മൈക്രോയുടെ ബന്ധപ്പെട്ട പേറ്റന്റുകൾ അസാധുവാണെന്ന് പറയുകയുണ്ടായി.
2010 ‍ഡിസംബറിൽ യു.എസ്. പേറ്റന്റ് ആന്റ് ട്രേഡ്മാർക്ക് ഓഫീസ്, ഈ പേറ്റന്റുകൾ അസാധുവാണെന്ന് അറിയിച്ചിതോടെ ഫോർട്ട്നെറ്റ്, ട്രെന്റ് മൈക്രോയ്ക്കെതിരെ പരാതി നൽകിയിരുന്നു.
പുരോഗതികൾ
2008ൽ ഫോർട്ട്നെറ്റിലെ ഗവേഷകർ, സാംഗോയുടെ ഒരു ഫെയ്സ്ബുക്ക് വിജെറ്റ് വഴി മൂന്ന് മില്യണോളം ഉപഭോക്താളുടെ ഉപകരണങ്ങളിലേക്ക് മാൽവെയർ അടങ്ങിയിട്ടുള്ള സോഫ്റ്റ്‌വെയറുകൾ ഡൗൺലോഡ് ചെയ്യപ്പെട്ടുവെന്ന് കണ്ടെത്തുകയുണ്ടായി.
എന്നാൽ സാംഗോ ഈ പ്രസ്താവന നിരാകരിക്കുകയും ഈ സോഫ്റ്റ്‌വെയർ ഓപ്റ്റ്-ഇൻ ആയിരുന്നുവെന്നും അറിയിച്ചു.
2009 നവംബറിൽ ഫോർട്ടിനെറ്റ്, ഒരു പൊതു കമ്പനിയായി മാറി.
5.8 മില്യണിന്റെ ഭാഗങ്ങൾ വിറ്റഴിച്ച് കമ്പനിയുടെ മൂല്യം $52.4 മില്യണായി ഉയർന്നു.
വ്യാപാരത്തിന് ഒരു ദിവസം മുൻപ് ഫോർട്ടിനെറ്റ്, $9 ൽ നിന്നും $12.50ലേക്ക് ഷെയർ വില വർധിപ്പിച്ചിരുന്നു.
സമ്പത്തിൽ $156 ഉയർച്ചയുണ്ടായി.
2010-കൾ
2010ൽ $324 മില്യൺ റവന്യൂ ഫോർട്ടിനെറ്റിന് ഉണ്ടായിരുന്നു.
2010 നവംബറിൽ ഐ.ബി.എം, ഫോർട്ടിനെറ്റിനെ വാങ്ങാൻ തീരുമാനിച്ചിരുന്നുവെന്നും ഫോർട്ടിനെറ്റ് ഇത് നിരാകരിച്ചുവെന്നും ബ്ലൂംബെർഗ് പറയുകയുണ്ടായി.
2012 ഡിസംബറിൽ XDN എന്ന ആപ് - ഹോസ്റ്റിങ് കമ്പനി വിലയ്ക്കു വാങ്ങിയിരുന്നു.
2013-ൽ വെളിപ്പെടുത്തിയിട്ടില്ലാത്ത തുകയ്ക്ക് കൊയോട്ടെ പോയിന്റ് എന്ന ആപ്ലിക്കേഷൻ ഡെലിവറി കമ്പനി വിലയ്ക്കു വാങ്ങി.
2017ൽ പുതിയതായി ഫോർട്ടിനെറ്റ് ഫെഡറൽ എന്ന പേരിൽ ഒരു അനുബന്ധ കമ്പനി ഫോർട്ടിനെറ്റ് രൂപീകരിച്ചു.
സർക്കാർ ഏജൻസികൾക്കുള്ള സൈബർ സുരക്ഷ ഉൽപ്പന്നങ്ങളിലാണ് ഈ കമ്പനി ശ്രദ്ധ കേന്ദ്രീകരിച്ചിരിക്കുന്നത്.
അമേരിക്കൻ ഐക്യനാടുകളിലെ ഭരണ വകുപ്പുകളിൽ 15ൽ 12 വകുപ്പുകളും ഫോർട്ടിനെറ്റിന്റെ ഉൽപ്പന്നങ്ങൾ ഉപയോഗിക്കുന്നുണ്ട്.
2005-ൽ ഫോർട്ടിഗാർഡ് എന്ന പേരിൽ ഒരു ഇന്റർനെറ്റ് ഗവേഷണ ടീമും ഫോർട്ടിനെറ്റ് രൂപീകരിച്ചിട്ടുണ്ട്.
ഏഷ്യയിൽ നാല് ഗവേഷണ കേന്ദ്രങ്ങളാണ് ഈ ടീമിനുള്ളത്.
കൂടാതെ അമേരിക്കൻ ഐക്യനാടുകളിലും കാനഡയിലും ഫ്രാൻസിലും ഫോർട്ട്ഗാർഡിന് കേന്ദ്രങ്ങളുണ്ട്.
ഐ.ടി. സുരക്ഷാ ക്ലാസുകൾ നൽകുന്ന നെറ്റ്‌വർക്ക് സുരക്ഷാ അക്കാദമിയും ഫോർട്ടിനെറ്റിന് കീഴിൽ പ്രവർത്തിക്കുന്നുണ്ട്.
അവലംബം ↑ 1 2 3 4 5 6 1 2 3 4 5 6 7 8 {{ cite book }} : | access-date= requires | url= ( help ) 1 2 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ അധിക വായനയ്ക്ക് External links Official website
ഫോർട്ടിറ്റ്യൂഡ് (ബോട്ടിസെല്ലി) ഇംഗ്ലീഷ് വിലാസം https://ml.wikipedia.org/wiki/Adoration_of_the_Magi_(Filippino_Lippi)
1470-ൽ പൂർത്തിയായ ഇറ്റാലിയൻ നവോത്ഥാന ചിത്രകലാചാര്യൻ സാന്ദ്രോ ബോട്ടിസെല്ലി വരച്ച ചിത്രമാണ് ഫോർട്ടിറ്റ്യൂഡ്.
ഇറ്റലിയിലെ ഫ്ലോറൻസിലെ ഗാലേരിയ ഡെഗ്ലി ഉഫിസിയിൽ സ്ഥിതിചെയ്യുന്ന ഫോർട്ടിറ്റ്യൂഡ്, ബോട്ടിസെല്ലി വരച്ച ആദ്യത്തെ ഏറ്റവും മികച്ച കലാസൃഷ്‌ടി ആയിരുന്നു.
ഫ്ലോറൻസിലെ പിയാസ ഡെല്ലാ സിഗ്നോറിയയുടെ ട്രിബ്യൂണൽ ഹാൾ അലങ്കരിക്കാൻ ഉദ്ദേശിച്ചുള്ള ഏഴ് പാനലുകളുടെ ഒരു കൂട്ടമായിരുന്നു ഈ ചിത്രം.
മറ്റ് ആറ് പാനലുകൾ വരച്ചത് പിയട്രോ പൊള്ളായോളോയുടെ ചിത്രശാലയാണ്.
സൈപ്രസ് തടിയിൽ വരച്ച മറ്റ് പാനലുകളിൽ നിന്ന് വ്യത്യസ്തമായി, ഫോർട്ടിറ്റ്യൂഡ് ടസ്കാനിയിൽ പെയിന്റിംഗിനായി പാനലുകളിൽ സാധാരണയായി ഉപയോഗിക്കുന്ന മരം ആയ പോപ്ലറിൽ വരച്ചിരിക്കുന്നു.
1.67 x 0.87 മീറ്റർ വലിപ്പമുള്ള പെയിന്റിംഗ് ഒരു മരം പാനലിൽ ടെമ്പറ പെയിന്റ് ഉപയോഗിച്ചാണ് നിർമ്മിച്ചത്.
എണ്ണച്ചായാചിത്രത്തിന്റെ കാര്യത്തിലെന്നപോലെ എണ്ണയോ വാർണിഷോ ഉപയോഗിച്ച് നിറങ്ങൾ കലർത്തുന്നതിന് പകരം ഉണക്കി പൊടിച്ച നിറങ്ങൾ മുട്ടയുടെ മഞ്ഞക്കരു ചേർത്ത് അസറ്റിക് ആസിഡ് അല്ലെങ്കിൽ വെള്ളത്തിൽ ചെറുതായി നേർത്തതാക്കിയ ടെമ്പറ പെയിന്റ് ഉപയോഗിച്ചിരിക്കുന്നു.
ഇങ്ങനെ കലർത്തിയ നിറങ്ങൾ സാധാരണയായി പ്രതലത്തിൽ പൂശുന്നു.
എന്നിരുന്നാലും മറ്റ് അടിസ്ഥാനങ്ങളും ഉപയോഗിക്കാം.
ഫോർട്ടിറ്റ്യൂഡിൽ പ്രതിനിധീകരിക്കുന്ന സ്ത്രീ ലൂക്രെസിയ ഡൊനാറ്റി ആകാം.
കുറിപ്പുകൾ ↑ "Fortitude," Le Gallerie degli Uffizi ↑ Fry, “Tempera Painting,” 175.
↑ Fry, “Tempera Painting,” 175.
↑ ↑ അവലംബം
"Allegory."
Oxford Art Online: Grove Art Online.
http://www.oxfordartonline.com/
"Fortitude," Le Gallerie degli Uffizi.
https://www.uffizi.it/en/artworks/fortitude .
Davidson, Gustav.
"The Celestial Virtues."
Prairie Schooner 44 (2) (1970): 155 -162.
https://www.jstor.org/
Fry, Roger E. "Tempera Painting."
The Burlington Magazine for Connoisseurs 7 (27) (1905): 175–176.
Lugli, Eemanuel.
Metamorphic Heads: A Footnote on Botticelli's and Pollaiuolo's Mercanzia Virtues.
37 (2017).
http://search.ebscohost.com/
Monaghan, Patricia.
"Fortuna."
In The Book of Goddesses and Heroines, 110.
New York, New York: Elsevier-Dutton, 1981.
Stapleford, Richard.
"Vasari and Botticelli."
Mitteilungen Des Kunsthistorischen Institutes in Florenz 39 (2) (1995): 397–408.
https://www.jstor.org/ പുറത്തേക്കുള്ള കണ്ണികൾ Museum website
ഫോർക്ക്‌ലിഫ്റ്റ് ഇംഗ്ലീഷ് വിലാസം https://ml.wikipedia.org/wiki/Forklift
കുറഞ്ഞ ദൂരത്തേക്ക് വസ്തുക്കൾ ഉയർത്താനും നീക്കാനും ഉപയോഗിക്കുന്ന ഒരു വ്യാവസായിക ട്രക്കാണ് ഫോർക്ക്‌ലിഫ്റ്റ് .
ഇത് ലിഫ്റ്റ് ട്രക്ക് , ജിറ്റ്നി , ഫോർക്ക് ട്രക്ക് , ഫോർക്ക് ഹോസ്റ്റ് , ഫോർക്ക് ലിഫ്റ്റ് ട്രക്ക് എന്നൊക്കെയും അറിയപ്പെടുന്നു.
ഇരുപതാം നൂറ്റാണ്ടിന്റെ തുടക്കത്തിൽ ക്ലാർക്ക് ഉൾപ്പെടെയുള്ള വിവിധ കമ്പനികൾ ഫോർക്ക്‌ലിഫ്റ്റ് വികസിപ്പിച്ചെടുത്തു.
രണ്ടാം ലോക മഹായുദ്ധത്തിനുശേഷം ഫോർക്ക്‌ലിഫ്റ്റ് ട്രക്കിന്റെ ഉപയോഗവും വികാസവും ലോകമെമ്പാടും വളരെയധികം വികസിച്ചു.
ഇന്ന് നിർമ്മാണത്തിലും വെയർഹൗസിംഗിലും ഫോർക്ക്‌ലിഫ്റ്റുകൾ ഒഴിച്ചുകൂടാനാവാത്ത ഉപകരണമായി മാറിയിരിക്കുന്നു.
2013-ൽ ലോകമെമ്പാടുമുള്ള മികച്ച 20 നിർമ്മാതാക്കൾ 30.4 ബില്യൺ ഡോളർ വില്പന നടത്തി.
9,44,405 മെഷീനുകൾ ഈ കാലയളവിൽ വിറ്റു.
ചരിത്രം രണ്ടാം ലോകമഹായുദ്ധസമയത്ത് ഒരു ഫോർക്ക്‌ലിഫ്റ്റ് ട്രക്ക് ഉപയോഗിക്കുന്നു
പത്തൊൻപതാം നൂറ്റാണ്ടിന്റെ മദ്ധ്യം മുതൽ ഇരുപതാം നൂറ്റാണ്ടിന്റെ ആരംഭം വരെ ഇന്നത്തെ ആധുനിക ഫോർക്ക്‌ലിഫ്റ്റ് കണ്ടുപിടിക്കുന്നതിലേക്കു നയിച്ച സംഭവവികാസങ്ങൾ ഉണ്ടായി.
ആധുനിക ഫോർക്ക്‌ലിഫ്റ്റിന്റെ മുൻ‌ഗാമികൾ സ്വമേധയാ പ്രവർത്തിക്കുന്ന കപ്പിയും കയറും പോലെയുള്ള സംവിധാനങ്ങളായിരുന്നു.
അവ ഭാരം ഉയർത്താൻ ഉപയോഗിച്ചിരുന്നു.
1906-ൽ പെൻ‌സിൽ‌വാനിയ റെയിൽ‌റോഡ് കമ്പനി ബാറ്ററിയിൽ പ്രവർത്തിക്കുന്ന പ്ലാറ്റ്ഫോം ട്രക്കുകൾ അവരുടെ പെൻ‌സിൽ‌വാനിയ റെയിൽവേസ്റ്റേഷനിൽ‌ ലഗേജുകൾ നീക്കുവാനായി അവതരിപ്പിച്ചു.
ഒന്നാം ലോകമഹായുദ്ധത്തിൽ യുണൈറ്റഡ് കിംഗ്ഡത്തിൽ വിവിധതരം മെറ്റീരിയൽ കൈകാര്യം ചെയ്യൽ ഉപകരണങ്ങൾ വികസിപ്പിച്ചെടുത്തത് ഇപ്സ്‌വിച്ചിലെ റാൻസോംസ്, സിംസ് ജെഫറീസ് ആണ്.
യുദ്ധം മൂലമുണ്ടായ തൊഴിൽ ക്ഷാമം മൂലമായിരുന്നു ഇത്.
1919-ൽ ടൗ മോട്ടർ കമ്പനിയും 1920 ൽ യേൽ ടൗൺ മാനുഫാക്ചറിംഗും അമേരിക്കയിലെ ലിഫ്റ്റ് ട്രക്ക് വിപണിയിൽ പ്രവേശിച്ചു.
ഫോർക്ക് ലിഫ്റ്റിന്റെ തുടർച്ചയായ വികസനവും വിപുലമായ ഉപയോഗവും 1920-കളിലും 1930-കളിലും തുടർന്നു.
ഹൈഡ്രോളിക് പവറിന്റെ വരവും ആദ്യത്തെ ഇലക്ട്രിക് പവർ ഫോർക്ക്‌ലിഫ്റ്റുകളുടെ വികസനവും 1930-കളുടെ അവസാനത്തിൽ സ്റ്റാൻഡേർഡൈസ്ഡ് പാലറ്റുകളുടെ ഉപയോഗവും ഫോർക്ക്‌ലിഫ്റ്റ് ട്രക്കുകളുടെ ജനപ്രീതി വർദ്ധിപ്പിക്കാൻ സഹായിച്ചു.
ഫോർച്ചൂണ
ഫോർച്ചൂണ (മുമ്പ്, സ്ലൈഡ്, സ്പിംഗ്വില്ലെ) ) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൽ പടിഞ്ഞാറൻ-മദ്ധ്യ ഹംബോൾഡ്റ്റ് കൌണ്ടിയിൽ , ഈൽ നദിയുടെ വടക്കു കിഴക്കൻ തീരത്തിനു ഏകദേശം 9 മൈലുകൾ (14 കിലോമീറ്റർ) ദൂരെമാറി നദി പസഫിക് സമുദ്രത്തിലേയ്ക്കു പതിക്കുന്നതിനടുത്തു സ്ഥിതിചെയ്യുന്ന നഗരമാണ്.
യു.എസ് റൂട്ട് 101 പാതയിലാണ് സ്ഥിതി ചെയ്യുന്നത്.
2010 ലെ ഐക്യനാടുകളിലെ സെൻസസ് രേഖകൾ പ്രകാരമുള്ള ഈ നഗരത്തിലെ ആകെ ജനസംഖ്യ 11,926 ആയിരുന്നു.
2000-ലെ സെൻസസിൽ ഉണ്ടായിരുന്ന ജനസംഖ്യയായ 10,497 നേക്കാൾ നഗരം ജനസംഖ്യ വർദ്ധനവു നേടിയിരുന്നു.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, ഫോർച്ചൂണ യുടെ ആകെ വിസ്തീർണ്ണം 4.8 ചതുരശ്ര മൈൽ (12 ചതുരശ്ര കിലോമീറ്റർ) ആണ്.
ഇതു മുഴുവൻ കരഭൂമിയുമാണ്.
പസഫിക് തീരത്തുനിന്ന് 7 മൈൽ (11 കി. മീ.) അകലെ ഈൽ നദീതീരത്താണ് ഫോർച്ചൂണ നഗരം നിലനിൽക്കുന്നത്.
തീരദേശ കാലാവസ്ഥയും പടിഞ്ഞാറു ഭാഗത്തുള്ള പസഫിക് സമുദ്രവും ഇവിടുത്തെ സമൂഹത്തിൻറ ജീവിതത്തെ ബാധിക്കുന്നു.
നഗരത്തിലൂടെ കടന്നുപോകുന്ന യു.എസ്. റൂട്ട് 101 പാത വഴി 253 മൈൽ (407 കിലോമീറ്റർ) തെക്കുഭാഗത്തുള്ള സാൻഫ്രാൻസിസ്കോകയിലേയ്ക്കും വടക്കുഭാഗത്തേയ്ക്ക് 14 മൈൽ (23 കിലോമീറ്റർ) ദൂരത്തൽ കൌണ്ടി സീറ്റായ യൂറേക്കായിലേയ്ക്കും നേരിട്ടു പ്രവേശനം സാദ്ധ്യമാക്കുന്നു.
കാലിഫോർണിയ സ്റ്റേറ്റ് റൂട്ട് 36 ന്റെ പടിഞ്ഞാറൻ അതിര് നഗരപരിധിയ്ക്ക് ഏകദേശം 1  മൈൽ (16. കിലോമീറ്റർ) തെക്കായി യു.എസ്. റൂട്ട് 101 നെ ഛേദിച്ചു കടന്നു പോകുന്നു.
ദേശീയ, സംസ്ഥാന, കൗണ്ടി റെഡ്വുഡ് ഉദ്യാനങ്ങൾ ഫോർച്ചുണ നഗരത്തെ വലയം ചെയിതിരിക്കുന്നു.
വടക്കൻ കാലിഫോർണിയയിലെ റെഡ്വുഡ് വനമേഖലയിലേക്കുള്ള പ്രവേശന കവാടമായി ഫോർച്ചൂണ നഗരം അറിയപ്പെടുന്നു.
സെക്കോയ സെംപെർവിറൻസ് എന്ന റെഡ്വുഡ് വൃക്ഷം ഏകദേശം 300 അടി (91 മീറ്റർ) ഉയരത്തിൽ വരെ വളരുകയും 2,500 വർഷം നിലനിൽക്കുന്നവയുമാണ്.
അവന്യൂ ഓഫ് ദ ജയാൻറ് പാത സന്ദർശകർക്ക് മേഖലയിലെ റെഡ്വുഡ് മരങ്ങൾ ദർശിക്കുന്നതിനും റെഡ്വുഡ് വനനിരകളിലേയ്ക്കു പോകുന്നതിനും സഹായകമാണ്.
ഫൌണ്ടേർസ് ഗ്രോവ്, വിയോട്ടിനടുത്തുള്ള സന്ദർശക കേന്ദ്രം എന്നിവിടങ്ങളിൽ തങ്ങൽ കേന്ദ്രങ്ങളും കാൽനടപ്പാതകളിലേയ്ക്കു  പ്രവേശനം നൽകുന്ന നിരവധി ഇടങ്ങളുമുണ്ട്.
ഫോർട്ടാലേസ
ബ്രസീലിലെ ഒരു മുഖ്യനഗരമാണ്‌ ഫോർട്ടാലേസ .
വടക്കുപടിഞ്ഞാറൻ ബ്രസീലിൽ സ്ഥിതിചെയ്യുന്ന സീറ സംസ്ഥാന തലസ്ഥാനമാണ് ഈ നഗരം.
ബ്രസീൽ തലസ്ഥാനമായ ബ്രസീലിയയിൽ നിന്ന് 2285 കിലോമീറ്റർ അകലെയാണ് ഈ നഗരം സ്ഥിതി ചെയ്യുന്നത്.
2013 ലെ കണക്കുകൾ പ്രകാരം ജിഡിപിയുടെ കാര്യത്തിൽ ബ്രസീലിലെ നഗരങ്ങളുടെ ഇടയിൽ പന്ത്രണ്ടാം സ്ഥാനവും, വടക്കുകിഴക്കൻ ബ്രസീലിലെ നഗരങ്ങളിൽ രണ്ടാം സ്ഥാനവും ഫോർട്ടാലേസ നേടി.
ബ്രസീലിലെ ഒരു പ്രധാന വ്യവസായ വാണിജ്യ കേന്ദ്രമാണ് ഈ നഗരം.
ടൂറിസം മന്ത്രാലയത്തിന്റെ അഭിപ്രായത്തിൽ ബ്രസീലിലെ ഏറ്റവും കൂടുതൽ ഇഷ്ടപെടുന്ന  നഗരങ്ങളുടെ ഇടയിൽ രണ്ടാം സ്ഥാനവും, ഏറ്റവും കൂടുതൽ വിനോദസഞ്ചാരികൾ എത്തുന്ന നാലാമത്തെ നഗരവുമാണ് ഫോർട്ടാലേസ.
നഗരത്തിന്റെ വടക്ക് ഭാഗത്ത് അറ്റ്ലാന്റിക്ക് സമുദ്രം സ്ഥിതിചെയ്യുന്നു; തെക്ക് ഭാഗത്ത് പക്കാടൂബ, യൂസിബിയോ, മരാക്കാനൂ, ഇട്ടൈറ്റിംഗ എന്നീ മുനിസിപ്പാലിറ്റികളാണ്.
കിഴക്ക് അക്വിരാസ് നഗരവും അറ്റ്ലാന്റിക് സമുദ്രവുമാണ്; പടിഞ്ഞാറ് ഭാഗത്ത് കൗകായിയ മുനിസിപ്പാലിറ്റിയാണ്.
നഗരത്തിലെ താമസക്കാരെ ഫോർട്ടാലസെൻസസ് എന്ന് വിളിക്കുന്നു.
റെസിഫ്, സാൽവദോർ എന്നീ നഗരങ്ങൾക്കൊപ്പം വടക്കുകിഴക്കൻ മേഖലയിലെ മൂന്ന് പ്രമുഖ നഗരങ്ങളിൽ ഒന്നാണ് ഫോർട്ടാലേസ.
സഹോദരി നഗരങ്ങൾ
Fortaleza is twinned with: Country City Venezuela Caracas United States Miami Beach Portugal Lisboa Italy പ്രമാണം:Montese-Stemma.png Montese Brazil Natal Cape Verde Praia United States പ്രമാണം:Racineflag.gif Racine, Wisconsin Senegal Saint-Louis അവലംബം
ഫോർക്ക് നാക്കൻ തവളകൾ ഇംഗ്ലീഷ് വിലാസം https://ml.wikipedia.org/wiki/Dicroglossidae
ഏഷ്യ യിലെയും ആഫ്രിക്ക യിലെയും മധ്യരേഖാ-അർദ്ധമധ്യരേഖാപ്രദേശങ്ങളിൽ കാണപ്പെടുന്ന ഒരു തവള കുടുംബമാണ് ഫോർക്ക് നാക്കൻ തവളകൾ ( Dicroglossidae) ഇവയിലെ മിക്ക ജനുസുകളെയും സ്പീഷിസുകളെയും ഏഷ്യയിൽ ആണ് കണ്ടുവരുന്നത്.
നേരത്തെ റാനിഡേ കുടുംബത്തിൽ ഉൾപ്പെടുത്തിയിരുന്ന ഇവയിലെ അംഗങ്ങൾ ഇപ്പോൾ വ്യക്തമായിത്തന്നെ പുതിയ കുടുംബത്തിൽ ആണ് ഉള്ളത്.
ജനുസുകളും ഉപകുടുംബങ്ങളും
രണ്ടു ഉപകുടുംബങ്ങളിലായി 13-15 ജനുസുകളിൽ 186 -ഓളം സ്പീഷിസുകൾ പെടുത്തിയിരിക്കുന്നു.
ഡിക്രോഗ്ലോസ്സിനേ ( Dicroglossinae) Anderson, 1871 — 13 ജനുസുകളിലായി 169 സ്പീഷിസുകൾ: Allopaa Ohler and Dubois, 2006 (two species) Chrysopaa Ohler and Dubois, 2006 (one species) Euphlyctis Fitzinger, 1843 (seven species) Fejervarya Bolkay, 1915 (16 species) Hoplobatrachus Peters, 1863 (five species) Limnonectes Fitzinger, 1843 (67 species) Minervarya Dubois, Ohler, and Biju, 2001 (two species) Nannophrys Günther, 1869 (four species) Nanorana Günther, 1896 (28 species) Ombrana Dubois, 1992 (one species) Quasipaa Dubois, 1992 (11 species) Sphaerotheca Günther, 1859 (five species) Zakerana Howlader, 2011 (20 species) ഓക്സിഡോസൈജിനേ ( Occidozyginae) Fei, Ye, and Huang, 1990 — 2 ജനുസുകളിലായി 17 സ്പീഷിസ്: Ingerana Dubois, 1987 (അഞ്ചു സ്പീഷിസ്) Occidozyga Kuhl and Van Hasselt, 1822 (12 സ്പീഷിസ്) അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Dicroglossidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Dicroglossidae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫോർച്യൂണി ഇംഗ്ലീഷ് വിലാസം https://ml.wikipedia.org/wiki/Fortun%C3%A9e
മാഡം ഡി ഓൾനോയ് എഴുതിയ ഒരു ഫ്രഞ്ച് സാഹിത്യ യക്ഷിക്കഥയാണ് ഫോർച്യൂണി അല്ലെങ്കിൽ ഫെലിസിയ ആൻഡ് പോട്ട് ഓഫ് പിങ്ക്സ് .
ഒരു ഇംഗ്ലീഷ് പതിപ്പ് ഈ കഥയെ The Pot of Carnations എന്ന് വിവർത്തനം ചെയ്തു.
ദി വൈൽഡ് ഫ്ലവർ ഫെയറി ബുക്കിൽ പ്രസിദ്ധീകരിച്ച ദി പിങ്ക്സ് ആയിരുന്നു കഥയുടെ മറ്റൊരു വിവർത്തനം.
തന്റെ ഫെയറി എക്‌സ്‌ട്രാവാഗൻസയുടെ ഭാഗമായി ജെയിംസ് പ്ലാഞ്ചെ വേദിയിലേക്ക് യോജിപ്പിച്ച ഡി ഓൾനോയ്‌യുടെ പേനയിൽ നിന്നുള്ള നിരവധി കഥകളിൽ ഒന്നായിരുന്നു ഈ കഥ.
ഒരു പാവപ്പെട്ട തൊഴിലാളി, മരണാസന്നനായി, തന്റെ സാധനങ്ങൾ മകനും മകളും തമ്മിൽ പങ്കിടാൻ ആഗ്രഹിച്ചു.
ഒരിക്കൽ, ഒരു വലിയ സ്ത്രീ അവനെ സന്ദർശിച്ചു, അവന്റെ മകൾക്കായി ഒരു പിങ്ക് കലവും ഒരു വെള്ളി മോതിരവും നൽകി.
അവൻ അത് അവൾക്ക് വിട്ടുകൊടുത്തു.
രണ്ട് സ്റ്റൂളുകൾ, ഒരു വൈക്കോൽ മെത്ത, ഒരു കോഴി, എന്നിവ തന്റെ മകനും കൊടുത്തു.
അദ്ദേഹം മരിച്ചതിന് തൊട്ടുപിന്നാലെ, സഹോദരൻ തന്റെ സഹോദരിയെ തന്റെ സ്റ്റൂളിൽ ഇരിക്കുന്നത് വിലക്കുകയും കോഴി ഇട്ട മുട്ടകൾ തിന്നുകയും ഷെല്ലുകൾ മാത്രം നൽകുകയും ചെയ്തു.
അവൾ അവളുടെ സ്വന്തം മുറിയിലേക്ക് പോയി, അത് ഡൈയാന്തസിൽ നിന്നുള്ള സുഗന്ധം നിറഞ്ഞതായി കണ്ടെത്തി.
അവ ഉണങ്ങിപ്പോയതായി മനസ്സിലാക്കിയ അവൾ അതിനെ അരുവിയിൽ നനച്ചു.
അവിടെ, രാജ്ഞി വിളിക്കപ്പെട്ട ഒരു മഹാസ്ത്രീയെ അവൾ കണ്ടു.
മോഷ്ടിക്കാൻ ഒന്നുമില്ലാത്തതിനാൽ മോഷ്ടാക്കളെ ഭയക്കുന്നില്ലെന്ന് പെൺകുട്ടി പറഞ്ഞു; അവർക്ക് അവളുടെ ഹൃദയം മോഷ്ടിക്കാൻ കഴിയുമോ എന്ന് രാജ്ഞി ചോദിച്ചു.
അവളുടെ ഹൃദയം ഇല്ലെങ്കിൽ താൻ മരിക്കുമെന്ന് പെൺകുട്ടി പറഞ്ഞു.
രാജ്ഞി അവൾക്ക് ഭക്ഷണം നൽകി.
എന്നിട്ട് അവളുടെ ഡൈയാന്തസിൽ വെള്ളം നനയ്ക്കണമെന്ന് അവൾ പറഞ്ഞു.
അവളുടെ കുടം സ്വർണ്ണമായി മാറിയതായി കണ്ടെത്തി.
വുഡ്സ് രാജ്ഞി തന്റെ സുഹൃത്താണെന്ന് ഓർക്കാൻ രാജ്ഞി അവളോട് പറഞ്ഞു.
പെൺകുട്ടി തന്റെ ഉടമസ്ഥതയിലുള്ളതിന്റെ പകുതി ഡൈയാന്തസ് വാഗ്ദാനം ചെയ്തു.
എന്നാൽ തിരികെ പോയപ്പോൾ, സഹോദരൻ അവ മോഷ്ടിച്ചതായി അവൾ കണ്ടെത്തി.
അവൾ തിരിച്ചെത്തി പകരം തന്റെ മോതിരം വാഗ്ദാനം ചെയ്തു.
അവൾ തിരികെ പോയി കാബേജ് ചവിട്ടി.
അത് അവളെ ശാസിച്ചു, എന്നിട്ട് അവൾ അത് വീണ്ടും നട്ടുപിടിപ്പിച്ചാൽ, അവളുടെ സഹോദരൻ പിങ്ക് നിറത്തിൽ എന്താണ് ചെയ്തതെന്ന് അത് അവളോട് പറയുമെന്ന് പറഞ്ഞു: അവ തന്റെ കിടക്കയിൽ ഒളിപ്പിച്ചു.
അവൾ അത് വീണ്ടും നട്ടുപിടിപ്പിച്ചു, പക്ഷേ പിങ്ക് എങ്ങനെ വീണ്ടെടുക്കണമെന്ന് അറിയില്ല.
എന്നിട്ട് പ്രതികാരമായി കോഴിയുടെ കഴുത്ത് ഞെരിക്കാൻ പോയി.
അവൾ കർഷകന്റെ മകളല്ലെന്നും രാജകുമാരിയാണെന്നും അത് അവളോട് പറഞ്ഞു.
അവളുടെ അമ്മയ്ക്ക് ഇതിനകം ആറ് പെൺമക്കൾ ഉണ്ടായിരുന്നു, അവൾക്ക് ഒരു മകനുണ്ടായില്ലെങ്കിൽ കൊല്ലുമെന്ന് ഭർത്താവും അമ്മായിയപ്പനും ഭീഷണിപ്പെടുത്തിയിരുന്നു.
അവളുടെ ഫെയറി സഹോദരി തന്റെ പുതിയ മകൾക്ക് പകരമായി സ്വന്തം കുഞ്ഞിനെ അയച്ചു, പക്ഷേ രാജകുമാരി ഇതിനകം ഈ കോട്ടേജിലേക്ക് ഓടിപ്പോയിരുന്നു.
അവിടെവെച്ച് അവൾ കൂലിപ്പണിക്കാരന്റെ ഭാര്യയായ കോഴിയെ കണ്ടുമുട്ടി.
ഒരു സ്ത്രീ വന്നു, ആ സ്ത്രീ രാജകുമാരിയുടെ കഥ പറഞ്ഞു, ആ സ്ത്രീ അവളെ ഒരു കോഴിയാക്കി.
അതേ സ്ത്രീ തൊഴിലാളിക്ക് മോതിരവും പിങ്ക് നിറവും നൽകാനും പെൺകുട്ടിയെ തേടി അയച്ച ചില സൈനികർ കാബേജ് ആക്കാനും മടങ്ങി.
ആ കാബേജുകളിൽ ഒന്ന് അവളോട് നേരത്തെ സംസാരിച്ചിരുന്നു.
Works related to Fortunée at Wikisource Felicia and the Pot of Pinks Archived 2020-01-05 at the Wayback Machine .
, Lang's version Fortunée Archived 2020-01-05 at the Wayback Machine .
ഫോർച്ചുൺ ഇംഗ്ലീഷ് വിലാസം https://ml.wikipedia.org/wiki/Fortune_(magazine)
അമേരിക്കയിൽ നിന്ന് പ്രസിദ്ധീകരിക്കുന്ന ഒരു ബഹുരാഷ്ട്ര ബിസിനസ് മാഗസിനാണ് ഫോർച്ചുൺ (Fortune.) ന്യൂ യോർക്ക് സിറ്റിയാണ് ഈ പ്രസിദ്ധീകരണത്തിന്റെ ആസ്ഥാനം.
ബിസിനസ് പ്രസിദ്ധീകരണ രംഗത്ത് ഫോബ്‌സ് (Forbes,)  ബ്ലൂംബർഗ് ബിസിനസ് വീക്ക് (Bloomberg Businessweek) എന്നിവ  പ്രധാന എതിരാളികളാണ്.1929-ൽ ഹെൻറി ലുസ് (Henry Luce) സ്ഥാപിച്ചതാണ് ഫോർച്ചുൺ.
ആഗോള ബിസിനസ് അടിസ്ഥാനമാക്കി കമ്പനികളെ വിവിധ തരത്തിൽ റാങ്ക് ചെയ്യുന്നതിൽ ഈ പ്രസിദ്ധീകരണം പ്രശസ്തി നേടിയിട്ടുണ്ട്.
വരുമാനത്തിൻറെ അടിസ്ഥാനത്തിൽ നടത്തുന്ന റാങ്കിങ് ആയ 'ഫോർച്ചുൺ 500' ഇത്തരത്തിൽ ആഗോളശ്രദ്ധ നേടുന്ന ഒന്നാണ്.
അവലംബം Further reading James S. Miller, "White-Collar Excavations: Fortune Magazine and the Invention of the Industrial Folk".
American Periodicals .
13 (2003), pp. 84–104.
In JSTOR External links ഔദ്യോഗിക വെബ്സൈറ്റ് Fortune en Español Archived 2022-10-12 at the Wayback Machine .
Fortune India Fortune China Fortune Turkey Fortune Mexico List of 100 Best Companies to Work For
ഫോർട്ട്, മുംബൈ
ഇന്ത്യയിലെ മുംബൈ നഗരത്തിലെ തിരക്കേറിയ ഒരു മേഖലയാണ് ഫോർട്ട് .
പ്രധാനമായും ബിസിനസ്സ് സ്ഥാപനങ്ങളും കലാസ്ഥാപനങ്ങളുമാണ് ഇവിടെയുള്ളത്.
ബോംബെ കാസിലിന് ചുറ്റും ബ്രിട്ടീഷ് ഈസ്റ്റ് ഇന്ത്യാ കമ്പനി പ്രതിരോധത്തിനായി നിർമ്മിച്ച ഫോർട്ട് ജോർജ്ജ് എന്ന കോട്ടയിൽ നിന്നാണ് ഈ പ്രദേശത്തിന് ഈ പേര് ലഭിച്ചത്.
ഈ പ്രദേശം ദക്ഷിണ മുംബൈ ഭാഗത്ത് കിഴക്ക് ഡോക്കുകൾ മുതൽ പടിഞ്ഞാറ് ആസാദ് മൈദാൻ വരെയും വടക്ക് ഛത്രപതി ശിവജി ടെർമിനസ് മുതൽ തെക്ക് കാലാ ഘോഡ വരെയും നീളുന്നു.
നഗരത്തിന്റെ സാമ്പത്തിക വിപണിയുടെ ഒരു കേന്ദ്രമാണ് ഫോർട്ട് പ്രദേശം.
കൂടാതെ ബ്രിട്ടീഷ് കാലഘട്ടത്തിലെ നിരവധി നിർമ്മിതികൾ ഇവിടെ സ്ഥിതി ചെയ്യുന്നുണ്ട്.
ചരിത്രം ഫോർട്ട് പ്രദേശത്തിന്റെ ഭൂപടം, 1771
മഹാരാഷ്ട്ര ഗവൺമെന്റ് നഗരവികസന വകുപ്പിന്റെ നിയന്ത്രണങ്ങൾ പ്രകാരം കോട്ട പ്രദേശം സംരക്ഷിതമായി പ്രഖ്യാപിച്ചു.
ഒരു ഉപദേശക സമിതി ഇപ്പോൾ പരിസരത്തെ ഘടനകളുടെ വികസനം, അറ്റകുറ്റപ്പണികൾ, നവീകരണം എന്നിവയ്ക്ക് മേൽനോട്ടം വഹിക്കുന്നു.
1882-ൽ, ബോംബെയിലെ വിദ്യാഭ്യാസം മെച്ചപ്പെടുത്തുന്നതിന് സംഭാവനകൾ നൽകിയ മനുഷ്യസ്‌നേഹി, ബൊമാൻജി ഹോർമർജി വാഡിയയോടുള്ള ആദരസൂചകമായി പൊതു ഫണ്ട് ഉപയോഗിച്ച് ബൊമാൻജി ഹോർമർജി വാഡിയ ക്ലോക്ക് ടവർ സ്ഥാപിച്ചു.
ബ്രിട്ടീഷുകാർ വികസിപ്പിച്ച മുംബൈയിലെ ആദ്യത്തെ പ്രദേശമാണ് ഫോർട്ട് പരിസരം.
പിന്നീട്, വർഷങ്ങളായി ഇന്ത്യയുടെ സമ്പന്നമായ കൊളോണിയൽ ചരിത്രത്തിന്റെ ഓർമ്മപ്പെടുത്തലായി നിലകൊള്ളുന്നു.
ഇന്ന് അത് നഗരത്തിന്റെ സാംസ്കാരിക ഭൂപടത്തിലെ അതിപ്രധാനമായ ഒരു പ്രദേശമാണ്.
പ്രിഡെൽറ്റ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Predelta_National_Park ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രിഡെൽറ്റ് ദേശീയോദ്യാനം ( Spanish : Parque Nacional Predelta ) അർജൻറീനയിലെ ഒരു ദേശീയോദ്യാനമാണ്.
എൻട്രേ റിയോസ് പ്രവിശ്യയുടെ തെക്കുപടിഞ്ഞാറായി, അർജൻറൈൻ മെസൊപ്പോട്ടേമിയയിലെ ഡയമണ്ടെയിൽനിന്ന് 6 കിലോമീറ്റർ തെക്കായി, അർജന്റീന മെസൊപ്പൊട്ടേമിയയിൽ പരാനാ നദീ ഡെൽറ്റയുടെ തുടക്കത്തിലാണിതു സ്ഥിതിചെയ്യുന്നത്.
1992 ജനുവരി 13 ന്‌ നിയമം 24.063 പ്രകാരം 24.58 ചതുരശ്ര കിലോമീറ്റർ വിസ്തൃതിയുള്ള ഈ ദേശീയോദ്യാനം പരാന ഡെൽറ്റ, ഐലന്റ്സ് ഇക്കോറെജിയോൺ എന്നിവയുടെ ഭാഗമായ പരാനയിലെ അപ്പർ ഡെൽറ്റയുടെ ഒരു മാതൃകയെയാണ് പരിരക്ഷിക്കുന്നത്.
അവലംബം ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link )
പ്രിഡേറ്റർ വംശം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
(January 2020) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
പ്രിഡേറ്റർ (കൂടാതെ യൗത്ജ അല്ലെങ്കിൽ ഹിഷ്-ക്ക്യു-ടെൻ എന്നും അറിയപ്പെടുന്നു) ഒരു സാങ്കൽപ്പിക കഥാപാത്രമായ അന്യഗ്രഹജീവി (ഏലിയൻ) ആണ്.
അന്യഗ്രഹജീവികൾ മുഖ്യ കഥാപാത്രങ്ങളായ പ്രിഡേറ്റർ എന്ന വിജ്ഞാനീയ സാഹിത്യ ചലച്ചിത്ര പരമ്പരയിലെ കേന്ദ്ര കഥാപാത്രമായ അന്യഗ്രഹജീവിയാണ് പ്രിഡേറ്റർ .
ശക്തരായ എതിരാളികളെ ക്രൂരമായി വേട്ടയാടി കൊല്ലുന്ന ഭീകര ഏലിയൻ വേട്ടക്കാരൻ ആണ് പ്രിഡേറ്റർ വംശം .
മത്സരബുദ്ധിയുള്ളതും സാങ്കേതിക വിദ്യകളാലും കരുത്താലും കഴിവിനാലും മനുഷ്യരേക്കാൾ വളരെ മികച്ചുനിൽക്കുന്ന അന്യഗ്രഹ വേട്ടക്കാരുടെ വംശമായാണ് പ്രിഡേറ്റെഴ്സിനെ ചിത്രീകരിച്ചിരിക്കുന്നത്.
വേട്ടക്കാരുടെ  മനുഷ്യരാശിയുമായുള്ള ഏറ്റുമുട്ടലിനെ ചിത്രീകരിക്കുന്ന സയൻസ് ഫിക്ഷൻ ആക്ഷൻ ചലച്ചിത്ര പരമ്പരയാണ് പ്രിഡേറ്റർ , ഈ ചലച്ചിത്രത്തിലെ അമാനുഷികമായ അന്യഗ്രഹജീവിയുടെ പേരുതന്നെയാണ്  ചിത്രങ്ങൾക്കും നൽകിയിരിക്കുന്നത്.
ഇരുപതാം നൂറ്റാണ്ടിലെ ഫോക്സ് നിർമ്മിച്ച് വിതരണം ചെയ്ത ഈ പരമ്പര, ജോൺ മക് ടിയേർനാൻ സംവിധാനം ചെയ്ത പ്രിഡേറ്റർ (1987)ൽ ആരംഭിച്ചു, അതിനുശേഷം സ്റ്റീഫൻ സംവിധാനം ചെയ്ത പ്രിഡേറ്റർ 2 (1990)ലും പ്രിഡേറ്റേഴ്സ് (2010)ലും ദി പ്രിഡേറ്റർ (2018)ലും ക്രോസ്ഓവർ ചിത്രങ്ങളായ ഏലിയൻ വേഴ്സസ് പ്രിഡേറ്റർ (2004)ലും ഏലിയൻസ് വേഴ്സസ് പ്രിഡേറ്റർ: റിക്വിയം (2007)ലും പുറത്തിറങ്ങി.
വേട്ടക്കാരായ പ്രിഡേറ്ററുകൾ കൊല്ലുന്ന ജീവിയുടെ തല വെട്ടിയെടുത്തിരുന്നു, വെട്ടിയെടുക്കുന്ന തല വിജയമുദ്രയായി പരിഗണിക്കപ്പെട്ടു അതിനാൽ കൂടുതൽ തല വെട്ടിയെടുക്കുന്ന പ്രിഡേറ്റർക്ക്  ഉയർന്ന പദവി ലഭിച്ചിരുന്നു.
2005 ൽ പുറത്തിറങ്ങിയ പ്രിഡേറ്റർ: ആസ്ഥാനമാക്കി  ഉരുത്തിരിഞ്ഞ നിരവധി നോവലുകൾ , കോമിക്സുകൾ , വീഡിയോ ഗെയിമുകൾ പ്രശസ്തിയിലേക്ക് ഈ പരമ്പരയെ നയിച്ചു.
ഏലിയൻ വേഴ്സസ് പ്രിഡേറ്റർ സിനിമകൾ ഏലിയൻ സിനിമകളുടെ തുടർച്ചകളെ പ്രിഡേറ്റർ സിനിമകളുമായി സംയോജിപ്പിക്കുകയും ചെയ്തത് പ്രിഡേറ്റർ, ഏലിയൻ ചിത്രങ്ങൾക്കും അപ്പുറം മറ്റെന്തിനേയോ ചിത്രീകരിക്കാൻ ശ്രമിക്കുന്നതായാണ് കാണുവാൻ സാധിക്കുന്നത്.
ചലച്ചിത്രങ്ങളിൽ ഈ ഇനത്തിന് കൃത്യമായ ഒരു പേര് നൽകിയിട്ടില്ലെങ്കിലും, പ്രിഡേറ്റർ,യൗത്ജ, [1] , ഹിഷ്-ക്ക്യു-ടെൻ [2] എന്നീ പേരുകളിൽ അറിയപ്പെടാൻ ആരംഭിച്ചു.
ജിം , ജോൺ , തോമസ് എന്നീ മൂന്ന് സഹോദരന്മാർ ചേർന്ന് സൃഷ്ടിച്ച പ്രിഡേറ്റർമാർ വിപുലമായ സാങ്കേതികവിദ്യ  കൈവശമുള്ളവരായും  വിവേക പൂർണ്ണവുമായ ഹ്യൂമനോയിഡ് സൃഷ്ടികളായും ചിത്രീകരിച്ചിരിക്കുന്നു.
തൽക്ഷണം മുറിവുകൾ മറയ്ക്കാനും , എനർജി ആയുധങ്ങൾ നിർമിക്കുന്നവരും, വിശാലമായ പ്രപഞ്ചത്തിലെ നക്ഷത്രാന്തര യാത്രകൾ നടത്തുന്നവരും ആയാണ് ചിത്രീകരിക്കുന്നത്.
പ്രിഡേറ്റേഴ്‌സിനിടയിൽ  ശക്തമായ മത്സരം നടന്നിരുന്നു, ഏറ്റവും കൂടുതൽ എതിരാളികളെ കൊല്ലുന്നവരെയും ശക്തരായ എതിരാളികളെ കൊല്ലുന്നവരും അവർക്കിടയിൽ ഉന്നത സ്ഥാനം അലങ്കരിച്ചു.
സങ്കൽപ്പവും സൃഷ്ടിയും ഡിസൈൻ
പ്രശസ്ത ചമയൽക്കാരനായ സ്റ്റാൻ വിൻസ്റ്റണാണ് പ്രിഡേറ്റർ രൂപ രേഖ നിർമിച്ചത്.
ഏലിയൻസ് ഡയറക്ടർ ജെയിംസ് കാമറൂണിനൊപ്പം ജപ്പാനിലേക്ക് പറക്കുന്നതിനിടെ, പ്രിഡേറ്റർ രൂപകൽപ്പന ചെയ്യാൻ നിയോഗിക്കപ്പെട്ട വിൻസ്റ്റൺ വിമാനത്തിൽ വച്ചുതന്നെ വരച്ചു കഴിഞ്ഞിരുന്നു.
കാമറൂൺ താൻ വരയ്ക്കുന്നത് കണ്ട് പറഞ്ഞത്, " മാൻഡിബിളുകൾ ഉപയോഗിച്ച് എന്തെങ്കിലും കാണാൻ ഞാൻ എപ്പോഴും ആഗ്രഹിക്കുന്നു എന്നാണെന്നും, " വിൻസ്റ്റൺ അവയെ തന്റെ ഡിസൈനുകളിൽ ഉൾപ്പെടുത്തുകയും ചെയ്തു.[3]
സ്റ്റാൻ വിൻസ്റ്റണിന്റെ സ്റ്റുഡിയോ പ്രിഡേറ്റർ , പ്രിഡേറ്റർ 2 എന്നിവയ്ക്കായി എല്ലാ ശാരീരിക ഗുണഫലങ്ങളും സൃഷ്ടിച്ചു, നടൻ കെവിൻ പീറ്റർ ഹാളിന് ശരീരകവചവും യന്ത്രപരമായ മുഖഛായയും സൃഷ്ടിച്ചു.
പേടിപ്പെടുത്തുന്ന ഒരു രാക്ഷസനെ സൃഷ്ടിക്കാനുള്ള ശ്രമങ്ങൾ ( ജീൻ-ക്ലോഡ് വാൻ ഡമ്മെ വ്യത്യസ്തമായ ശരീര 
കവചം ധരിക്കുന്നത് ഉൾപ്പെടെ) ഒരു ചിത്രശാലയെ നിയമിച്ചത് പരാജയം ആയിരുന്നു.
ദി ടെർമിനേറ്റർ ഇൽ പ്രവർത്തിച്ചതിന് ശേഷം അർനോൾഡ് ഷ്വാർസെനെഗർ വിൻസ്റ്റണിനെ ഈ ചിത്രത്തിന് വേണ്ടി ശുപാർശ ചെയ്തു.[3]